Bloedrooi die aalwyn in winter | Net nog 'n paar gedagtes
← Wat beplan jy vandag?
Wit rose en souttert →
Bloedrooi die aalwyn in winter
Posted on November 26, 2015 by Maree Clarkson
Behalwe lente, somer en herfs, is winter een van my gunsteling seisoene! Smaail! Dis die tyd wanneer die bloedrooi aalwyne tuin en landskap versier, wanneer die hemelruim op sy blouste is en die lug kraakvars in jou asem kom sit. Dis 'n tyd wanneer voëltjies lekker in die oggend sonnetjie bak in die blaarlose takke van die Karee, 'n tyd wanneer mens heerlik in die son kan sit en skets en koffie drink.
Winter is 'n tyd van lekker met vriende kuier voor a warm vuurtjie, deur foto-albums blaai en mooi herinneringe oproep. Iets het verlore gegaan in hierdie digitale era wat ons nou beleef. Al my foto's van die afgelope 10 jaar is op my rekenaar gestoor. Dis nie dieselfde om deur foto's te blaai op die laptop voor die vuurtjie nie.
Winter is ook tyd vir bietjie stil wees. Selfs die natuur raak stiller, rus bietjie en maak gereed vir die lente wat voorlê. In winter raak ek ook stiller. Neem 'stock' van wat gedoen moet word in die tuin oor 'n maand of so of sit sommer net en lees 'n boek, snoesig toegedraai in 'n warm kombers met 'n heerlike warm sjokolade-drankie byderhand.
En om nie eers te praat van die wonderlike klere vir winter nie! 'n Mooi warm trui, 'n pragtige jas, 'n snoesige serp om die nek en heerlike warm stewels, wie kan vir meer vra?!
Posted in aalwyn, afrikaanse blog	| Tagged aalwyn, bloedrooi die aalwyn in winter, winter
3 thoughts on "Bloedrooi die aalwyn in winter"
November 26, 2015 om 20:45
Jy het dit nou so lekker geskryf dat ek self begin dink het winter is koning. Hoe verspot van my – die ware feit is, ek is 'n sonaangedrewe strandloper wat so min as moontlik klere wil dra, niks hou van warm drankies nie en verkieslik 'n vuur aansteek net om vleis te braai. Amper het jy my nou in winter ingeskryf. Lekker gelees, dankie en mooi aanhaling van Uys Krige se werk.
Desember 2, 2015 om 07:29
Ai Hester, baie dankie vir jou mooi kommentaar! Maar met die hittegolf wat ons op die oomblik deurgaan is ek heeltemal reg om weer Winter aan te pak! Ek hou ook van min klere en sal VREESLIK graag by die strand wil woon, maar daai hitte is net een te veel vir my!